CELEX: 32012R1050
Language: hr
Date: 2012-11-08 00:00:00
Title: Uredba Komisije (EU) br. 1050/2012 od 8. studenoga 2012. o izmjeni Uredbe (EZ) br. 231/2012 Europskog parlamenta i Vijeća o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća u pogledu sirupa poliglicitola  Tekst značajan za EGP

15/Sv. 24
            
            
               HR
            
            
               Službeni list Europske unije
            
            
               259
            
         32012R1050
   
               L 310/45
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1050/2012
   od 8. studenoga 2012.
   o izmjeni Uredbe (EZ) br. 231/2012 Europskog parlamenta i Vijeća o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća u pogledu sirupa poliglicitola
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 14.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               Uredbom Komisije (EZ) br. 231/2012 (3) utvrđuju se specifikacije prehrambenih aditiva iz priloga II. i III. Uredbi (EZ) br. 1333/2008.
            
         
               (2)
            
            
               Europska agencija za sigurnost hrane („Agencija”) donijela je mišljenje o sigurnosti sirupa poliglicitola uzimajući u obzir specifikacije koje je predložio podnositelj zahtjeva 24. studenoga 2009. kao prehrambenog aditiva (4). Taj je prehrambeni aditiv kasnije odobren na osnovi specifičnih uporaba i dodijeljen mu je broj E 964 Uredbom Komisije (EU) br. 1049/2012 od 8. studenoga 2012. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe sirupa poliglicitola u više kategorija hrane (5). Stoga bi za taj prehrambeni aditiv trebalo usvojiti specifikacije.
            
         
               (3)
            
            
               Nužno je uzeti u obzir specifikacije i analitičke metode za aditive kako ih je predložio Zajednički stručni odbor za prehrambene aditive FAO/WHO.
            
         
               (4)
            
            
               Uredbu (EZ) br. 231/2012 trebalo bi stoga izmijeniti na odgovarajući način.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja i nije im se usprotivio niti Europski parlament niti Vijeće,
            
         DONIJELA JE OVU UREDBU:
   Članak 1.
   Prilog II. Uredbi ((EZ) br. 231/2012 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  SL L 83, 22.3.2012., str. 1.
   
      (4)  EFSA Odbor o prehrambenim aditivima i izvorima nutrijenata koji se dodaju hrani; Znanstveno mišljenje o uporabi sirupa poliglicitola kao prehrambenog aditiva na zahtjev Europske Komisije. EFSA Journal 2009; 7(12):1413.
   
      (5)  SL L 310, 9.11.2012., str. 41.
   PRILOG
   U Prilogu Uredbi (EU) br. 231/2012 dodaje se sljedeći unos za E 964 nakon unosa za E 962:
   
      „E 964 SIRUP POLIGLICITOLA
      
      
                  
                     Sinonimi
                  
               
               
                  Hidrogenirani hidrolizat škroba, hidrogenirani sirup glukoze i poliglucitol
               
            
                  
                     Definicija
                  
               
               
                  Smjesa koja se sastoji većinom od maltitola i sorbitola i manjih količina hidrogeniranih oligo- i polisaharida i maltrotriitola. Proizvodi se katalitičkim hidrogeniranjem smjese hidrolizata škroba koja se sastoji od glukoze, maltoze i viših polimera glukoze, slično postupku katalitičkog hidrogeniranja koji se koristi u proizvodnji sirupa maltitola. Dobiveni sirup desalinizira se razmjenom iona i koncentrira do željene razine.
               
            
                  Einecs
               
               
                   
               
            
                  Kemijski naziv
               
               
                  Sorbitol: D-glucitol
               
            
                  Maltitol: (α)-D-Glukopiranozil-1,4-D-glucitol
               
            
                  Kemijska formula
               
               
                  Sorbitol: C6H14O6
                  
               
            
                  Maltitol: C12H24O11
                  
               
            
                  Molekularna težina
               
               
                  Sorbitol: 182,2
               
            
                  Maltitol: 344,3
               
            
                  Sadržaj
               
               
                  Sadrži ne manje od 99 % ukupnih hidrogeniranih saharida na anhidridnoj osnovi, ne manje od 50 % poliola veće molekularne težine, ne više od 50 % maltitola i ne više od 20 % sorbitola na anhidridnoj osnovi.
               
            
                  
                     Opis
                  
               
               
                  Bezbojna i bezmirisna bistra viskozna tekućina
               
            
                  
                     Identifikacija
                  
               
               
                   
               
            
                  Topljivost
               
               
                  Vrlo topiv u vodi, slabo topljiv u etanolu
               
            
                  Test za maltitol
               
               
                  Prolazi test
               
            
                  Test za sorbitol
               
               
                  U 5 g uzorka dodati 7 ml metanola, 1 ml benzaldehida i 1 ml klorovodične kiseline. U mehaničkoj miješalici miješati i protresati do pojave kristala. Filtrirati kristale i otopiti u 20 ml kipuće vode koja sadrži 1 g natrijeva bikarbonata. Filtrirati kristale, isprati sa 5 ml vodene otopine metanola (u omjeru 1:2) i osušiti na zraku. Tako dobiveni kristali derivata sorbitol monobenzilidina imaju talište između 173 i 179 °C.
               
            
                  
                     Čistoća
                  
               
               
                   
               
            
                  Sadržaj vode
               
               
                  Ne više od 31 % (po Karl Fischerovoj metodi)
               
            
                  Kloridi
               
               
                  Ne više od 50 mg/kg
               
            
                  Sulfati
               
               
                  Ne više od 100 mg/kg
               
            
                  Reducirajući šećeri
               
               
                  Ne više od 0,3 %
               
            
                  Nikal
               
               
                  Ne više od 2 mg/kg
               
            
                  Olovo
               
               
                  Ne više od 1 mg/kg”